Oficiālais Vēstnesis L 027 , 30/01/2004 Lpp. 0005 - 0014



Komisijas Regula (EK) Nr. 156/2004 (2004. gada 29. janvāris) par Kopienas finansiālo palīdzību Kopienas references laboratorijām atbilstoši Lēmuma 90/424/EEK 28. pantam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Lēmumu 90/424/EEK par izdevumiem veterinārajā jomā [1], un jo īpaši tā 28. panta 2. punktu, tā kā: (1) Atbilstības kritēriji to Kopienas references laboratoriju izdevumiem, kuras saņem finansiālu palīdzību atbilstoši Lēmuma 90/424/EEK 28. pantam, un izdevumu iesniegšanas un revīzijas veikšanas procedūras tika noteiktas Komisijas Regulā (EK) Nr. 324/2003 [2]. (2) Kopienas references laboratorijas (laboratorijas) pilda pienākumus un prasības, kas noteiktas Kopienas veterinārijas tiesību aktos, lai palīdzētu Kopienai. (3) Ikgadējās Kopienas finansiālās palīdzības (finansiālā palīdzība) līmeni dažu laboratoriju darbībai nosaka katru gadu ar īpašiem lēmumiem veterinārās sabiedrības veselības, dzīvnieku veselības un atlieku jomā. (4) Izmaksas, kas saistītas ar laboratoriju personāla komandējumiem, laboratorijām pašreiz jāfinansē no saņēmēja pieskaitāmajām izmaksām līdz pat 7 % apmērā no darbības kopējām attaisnotajām izmaksām. (5) Minētie komandējumi veido aizvien lielāku daļu no saņēmēja pieskaitāmajām izmaksām un dažus komandējumu izdevumus var segt, pamatojoties uz dienas pamatlikmi, jāizveido atsevišķa nodaļa katras laboratorijas gada attaisnotajos izdevumos. (6) Ņemot vērā semināru izmaksas un ieguvumus, ir lietderīgi ierobežot to dalībnieku skaitu, kuriem ir tiesības piedalīties seminārā, uzaicinot tikai vienu no katras dalībvalsts. Par atkāpi no minētā noteikuma jālemj attiecīgi pamatotos gadījumos un tās finansiālās palīdzības robežās, kas piešķirta semināra rīkošanai. (7) Jāprecizē likme, kas izmantojama valsts valūtā iesniegtu maksājumu pieteikumu konvertēšanai, kā noteikts Padomes Regulā (EK) Nr. 2799/98, ar ko nosaka eiro agromonetāro režīmu [3]. (8) Jāparedz noteikumi, lai saskaņotu laboratorijas izdevumu provizoriskā budžeta struktūru attiecībā uz darbībām, kas veiktas atbilstoši Kopienas veterinārijas tiesību aktiem. (9) Regulai (EK) Nr. 324/2003 jāveic virkne grozījumu, skaidrības labad minētā regula jāaizstāj ar citu. (10) Pareiza finanšu vadība pamato noteikumu par attaisnotiem izdevumiem piemērošanu no 2004. gada sākuma, lai noteiktu attaisnotos izdevumus, kas radušies minētajā gadā. (11) Finanšu kontroles vajadzībām piemērojams 8. un 9. pants Padomes 1999. gada 17. maija Regulā (EK) Nr. 1258/1999 par kopējās lauksaimniecības politikas finansēšanu [4]. (12) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Provizoriskais budžets Kopienas references laboratorijas (laboratorijas) līdz katra "n" kalendārā gada 1. oktobrim sastāda provizorisko laboratorijas izdevumu budžetu attiecībā uz Kopienas darbībām "n + 1" kalendārajam gadam. Laboratorijas sniedz provizorisko budžetu elektroniskā veidā saskaņā ar I pielikumu. 2. pants Noteikumi par attaisnotiem izdevumiem Laboratorijām piešķirtās ikgadējās Kopienas finansiālās palīdzības robežās II pielikumā minētos noteikumus par attaisnotiem izdevumiem piemēro izdevumiem, kas saistīti ar personālu, kapitālieguldījumu piederumiem, palīgmateriāliem, paraugu nosūtīšanu salīdzinošām pārbaudēm, komandējumiem un pieskaitāmajām izmaksām. 3. pants Finansiālās palīdzības maksājums laboratoriju darbībai Ja apstiprinātās darba programmas tiek īstenotas efektīvi un ja saņēmēji sniedz Komisijai visu vajadzīgo informāciju šajā pantā noteiktajos termiņos, finansiālo palīdzību par laboratorijas darbību izmaksā šādi: a) iepriekšēju finansējumu 70 % apmērā no kopsummas var samaksāt pēc saņēmēja pieprasījuma; b) atlikumu samaksā pēc tam, kad saņēmējs ir uzrādījis: i) laboratorijas direktora apstiprinātu finanšu pārskatu; ii) apliecinošus dokumentus par salīdzinošām pārbaudēm un iii) tehnisko ziņojumu; c) apstiprināto finanšu pārskatu iesniedz saskaņā ar III pielikumu un ne vēlāk kā 31. martā gadā, kas seko pēc tā laika posma beigām, par kuru tika piešķirta finansiālā palīdzība; d) ja c) apakšpunktā noteiktais termiņš netiek ievērots, finansiālo palīdzību 1. maijā samazina par 25 %, 1. jūnijā – par 50 %, 1. jūlijā – par 75 % un 1. septembrī – par 100 %. 4. pants Noteikumi par attaisnotiem izdevumiem attiecībā uz semināriem 1. Semināra rīkošanai piešķirtās finansiālās palīdzības robežās IV pielikumā minētie noteikumi par attaisnotiem izdevumiem attiecas uz ceļa izdevumiem un dienas naudu maksimāli 30 semināra dalībniekiem, no kuriem vismaz viens ir uzaicināts no katras dalībvalsts. 2. Attiecīgi pamatotos gadījumos var pieņemt lēmumu par atkāpēm no 1. punkta saskaņā ar lēmumu par ikgadējo Kopienas finansiālo palīdzību dažu laboratoriju darbībai. 5. pants Kopienas finansiālās palīdzības maksājums semināru rīkošanai Ja seminārs ir efektīvi organizēts un ja saņēmējs sniedz Komisijai visu vajadzīgo informāciju šajā pantā noteiktajos termiņos, finansiālo palīdzību par semināru organizēšanu izmaksā šādi: a) iepriekšēju finansējumu 70 % apmērā pēc saņēmēja pieprasījuma 60 dienu laikā pirms noteiktā semināra datuma; b) atlikumu izmaksā pēc tam, kad Komisija ir pieņēmusi apliecinošus dokumentus un tehnisko ziņojumu par finansiālās palīdzības izlietojumu; c) apliecinošos finanšu dokumentus iesniedz saskaņā ar V pielikumu un ne vēlāk kā trīs mēnešus pēc semināra norises; d) ja c) apakšpunktā minētais termiņš netiek ievērots, finansiālo palīdzību samazina par 25 % par vienu kavētu mēnesi attiecībā uz plānoto dokumentu iesniegšanas datumu, par 50 % — par diviem mēnešiem, par 75 % — par trim mēnešiem un par 100 % — par četriem mēnešiem. 6. pants Apliecinošie dokumenti 1. Laboratorijas tehniskais direktors saglabā apliecinātu kopiju tādiem apliecinošiem dokumentiem kā rēķiniem, izziņām par algu un apmeklējumu lapām, dokumentiem par paraugu nosūtīšanu, komandējumiem. 2. Saņēmējs reģistrē Komisijai iesniegtos izdevumus savā izmaksu uzskaites sistēmā un glabā visus apliecinošos dokumentus piecus gadus revīzijas vajadzībām. Apliecinošos dokumentus, kas apliecina visas izmaksas un pavadītās stundas, kā parādīts atlīdzības pieteikumā, nosūta Komisijai pēc pieprasījuma. 7. pants Konversijas kurss pieteikumiem valsts valūtā Konversijas kurss pieteikumiem, kas iesniegti valsts valūtā "n" mēnesī, ir tāds, kāds ir "n + 1" mēneša 10. dienā vai pirmajā dienā pirms tās, kad noteikts kurss. 8. pants Revīzija Komisija var veikt revīziju saskaņā ar Regulas (EK) Nr. 1258/1999 9. pantu. 9. pants Atcelšana Regulu (EK) Nr. 324/2003 atceļ. Atsauces uz atcelto regulu uzskata par atsaucēm uz šo regulu. 10. pants Stāšanās spēkā un piemērošana Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 29. janvārī Komisijas vārdā — Komisijas loceklis David Byrne [1] OV L 224, 18.8.1990., 19. lpp. Lēmumā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 47, 21.2.2003., 14. lpp. [3] OV L 349, 24.12.1998., 1. lpp. [4] OV L 160, 26.6.1999., 103. lpp. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS (2. pants) Noteikumi par attaisnotiem izdevumiem, kas piemērojami izdevumiem saistībā ar personālu, kapitālieguldījumu piederumiem, palīgmateriāliem, paraugu nosūtīšanu salīdzinošām pārbaudēm, komandējumiem un pieskaitāmajām izmaksām 1. Personāls Personāla izmaksas neatkarīgi no statusa tiek ierobežotas ar faktiskajām algu izmaksām, ko efektīvi samaksā (atalgojums, algas, sociālie izdevumi un pensiju izmaksas) zinātniskajam personālam, augstskolu absolventiem, tehniķiem un administratīvajam personālam, kas pilnībā vai daļēji īpaši nodarbināts ar Kopienas uzdevumiem, kuri noteikti apstiprinātā darba programmā. Viss personāla darba laiks, kas veltīts Kopienas uzdevumiem, jāreģistrē un jāapstiprina, pamatojoties vismaz uz 12 mēnešiem un 1600 stundām gadā. Tas jādara vismaz reizi mēnesī apstiprinātam projekta vadītājam vai saņēmēja personāla attiecīgi pilnvarotai vecākai amatpersonai. 2. Kapitālieguldījumu piederumi Pirktus, nomātus vai īrētus piederumus var apmaksāt kā tiešās izmaksas. Atmaksājamā summa par nomātiem vai īrētiem piederumiem nedrīkst pārsniegt summu, par kādu iekārtas varētu nopirkt testa laikā. Atmaksājamās izmaksas aprēķina šādi: A x C x D B A = laika posms, kurā piederumi ir izmantojami projektam, mēnešos no piegādes dienas. Tiesības uz atmaksu ierobežo piederumiem, par kuriem faktiski samaksāts laika posmā, uz ko attiecas finansiālā palīdzība. B = 60 mēnešu amortizācijas laiks (36 mēneši datoriekārtām, kuru izmaksas ir mazākas par EUR 25000). C = piederuma izmaksas bez PVN. D = piederuma izmantojums projektā procentos. Saņēmēja samaksātais neatgūstamais PVN ir uzskatāms par attaisnotiem izdevumiem. 3. Palīgmateriāli Atmaksas pamatā jābūt faktiskajām izmaksām bez PVN, kas radušās attiecīgajā laika posmā. Saņēmējam arī jānorāda laboratorijas kopējais palīgmateriālu budžets procentos, kas uzskaitīts ar dažādiem punktiem. Uzskata, ka uz visiem pārējiem izdevumiem par administrāciju, komandējumiem, izņemot 5. punktā minētos komandējumus, un sekretariāta pakalpojumiem attiecas "pieskaitāmās izmaksas". 4. Paraugu nosūtīšana salīdzinošām pārbaudēm Uzrādot apliecinošus dokumentus, atmaksājuma pamatā jābūt faktiskajām izmaksām bez PVN par paraugu nosūtīšanu saistībā ar salīdzinošajām pārbaudēm. 5. Komandējumi Ceļa un uzturēšanās izdevumi, kas rodas laboratoriju personālam komandējumu dēļ un kas iekļauti apstiprinātajā darba programmā, jāatmaksā ne vairāk kā EUR 5000 apmērā. Uzturēšanās un viesnīcas izdevumi nepārsniedz dienas naudu un viesnīcas izmaksu griestus, kas piemērojami Kopienas personālam. 6. Pieskaitāmās izmaksas Automātiski izdarāms vienotas likmes maksājums 7 % apmērā no faktiskajiem atmaksājamiem izdevumiem, kuru pamatā ir visas iepriekš uzskaitītās tiešās izmaksas (1.–5. punkts). -------------------------------------------------- III PIELIKUMS +++++ TIFF +++++ +++++ TIFF +++++ -------------------------------------------------- IV PIELIKUMS (4. pants) NOTEIKUMI PAR ATTAISNOTIEM IZDEVUMIEM SEMINĀRIEM 1. Brauciens uz semināra vietu Atlīdzināmās izmaksas braucienam ar vilcienu ir tās, kas atbilst pirmās klases biļetes izmaksām īsākajā maršrutā. Atlīdzinājuma par ceļošanu ar lidmašīnu pamatā ir ekonomiskās klases biļete par iespējami vislētāko braukšanas maksu, ņemot vērā ceļojuma ierobežojumus. Ja ceļojuma nosacījumi atļauj, ir piemērojama pazeminātas likmes braukšanas maksa (APEX, PEX, Excursion, u.c.). Ja brauciena laiks līdz nedēļas nogalei nepārsniedz 24 stundas, tomēr var piešķirt papildu dienas naudu, lai atbilstu pazeminātas likmes braukšanas maksai, ja tā rezultātā kopumā tiek ietaupīts (ceļa izdevumi + dienas nauda). Ja dalībnieki vilciena un/vai lidmašīnas vietā izmanto savas privātās automašīnas, ceļa izdevumi ir atlīdzināmi, pamatojoties uz braukšanas maksu, kad brauc pa visīsāko maršrutu pirmajā klasē ar vilcienu, izņemot jebkādas piemaksas un piemērojot vislētāko braukšanas maksu. Ja to pašu automašīnu izmanto divas vai vairāk personas, ceļa izdevumu atlīdzinājumu ir tiesīgs saņemt tikai automašīnas īpašnieks. Stāvvietas izmaksas vai ceļa nodevas, kas samaksātas, izmantojot privāto automašīnu, nav atlīdzināmas. Dalībnieki, kas izmanto savas privātās automašīnas, ir pilnībā atbildīgi par jebkādiem ceļu satiksmes negadījumiem, kuros cietusi privātā automašīna vai kurus šī automašīna izraisījusi trešām personām. Semināra rīkotājs nekādos apstākļos nedrīkst pieņemt kompensāciju pieprasījumus neatkarīgi no iemesliem, kādēļ dalībnieki izmantojuši savas privātās automašīnas. Par jebkādu nolaidību no dalībnieka puses (piemēram, kuponu nozaudēšanu) un tās finansiālajām sekām atbildīgs paliek pats dalībnieks. 2. Dienas naudas Šādas dienas naudas, kas ir piemērojamas no 1999. gada 24. marta (Regulas (EK, EOTK, Euratom) Nr. 620/1999 publicēšanas diena, OV L 78, 24.3.1999.), ir koriģējamas saskaņā ar semināra dienā spēkā esošajām dienas naudām. Pamatotos gadījumos dienas naudu var palielināt par starpību starp istabas izmaksām (neieskaitot brokastis) un 50 % no šīs dienas naudas. Valsts, kurā seminārs tiek organizēts | Dienas naudas (EUR) | Beļģija | 149,63 | Dānija | 179,28 | Vācija | 127,10 | Grieķija | 113,19 | Spānija | 141,30 | Francija | 130,29 | Īrija | 165,20 | Itālija | 129,82 | Luksemburga | 143,48 | Nīderlande | 147,69 | Austrija | 121,81 | Portugāle | 142,98 | Somija | 155,60 | Zviedrija | 156,54 | Apvienotā Karaliste | 199,21 | -------------------------------------------------- V PIELIKUMS +++++ TIFF +++++ --------------------------------------------------